ഭിന്നശേഷിക്കുട്ടികളുടെ സഹയാത്ര ഒക്ടോബര് 2ന് ഭിന്നശേഷിക്കുട്ടികളോട് സമൂഹത്തിന്റെ കാഴ്ചപ്പാടില് ആരോഗ്യപരമായ മാറ്റം വരുത്തുന്നതിനും സമൂഹത്തിന്റെ മുഖ്യധാരയിലേയ്ക്കുയര്ത്തുന്നതിനുമായി ഡിഫറന്റ് ആര്ട് സെന്ററിന്റെ നേതൃത്വത്തില് ആരംഭിക്കുന്ന സഹയാത്ര എന്ന പദ്ധതിയുടെ ഭാഗമായി ഒരുങ്ങുന്ന ഭിന്നശേഷിക്കുട്ടികളുടെ തത്സമയ കലാസന്ധ്യ യുട്യൂബില് ഒക്ടോബര് രണ്ട് െെവകുന്നേരം ആറുമണിമുതല് കാണാം. സംസ്ഥാനത്തെ വിവിധ ജില്ലകളില് നിന്നും ഓട്ടിസം, സെറിബ്രല് പള്സി, വിഷാദരോഗം, ഹൈപ്പര് ആക്ടിവിറ്റി, ഇന്റലക്ച്വല് ഡിസെബിലിറ്റി, കാഴ്ചകേള്വി പരിമിതര്, ഒസ്റ്റോ ജെനിസിസ് ഇംപെര്ഫെക്ട തുടങ്ങിയ വിഭാഗങ്ങളില് നിന്നും തിരഞ്ഞെടുത്ത നൂറ്റിയമ്ബതോളം ഭിന്നശേഷിക്കുട്ടികളാണ് സഹയാത്രയുടെ മുഖ്യആകര്ഷണം. കെ.കെ ശൈലജ ടീച്ചര്, മോഹന്ലാല്, കെ.എസ് ചിത്ര, മഞ്ജുവാര്യര്, ജി.വേണുഗോപാല്, മഞ്ജരി, മുരുകന് കാട്ടാക്കട, ഭിന്നശേഷിമേഖലയില് നിന്നും പ്രശസ്തരായ ധന്യാരവി, സ്വപ്ന അഗസ്റ്റിന്, നൂര് ജലീല, ആദിത്യാ സുരേഷ് എന്നിവര് ഭിന്നശേഷിക്കുട്ടികള്ക്കൊപ്പം സഹയാത്രയുടെ ഭാഗമാകുന്നുണ്ട്. പരിപാടിയുടെ സംവിധാനം നിര്വഹിക്കുന്നത് ചലച്ചിത്ര സംവിധായകനായ പ്രജേഷ് സെന് ആണ് സഹയാത്ര പരിപാടിയുടെ പരിശീലനങ്ങള് കഴിഞ്ഞ ഒരാഴ്ചയായി മാജിക് പ്ലാനറ്റിലെ ഡിഫറന്റ് ആര്ട് സെന്ററിലെ വിവിധ വേദികളില് നടന്നുവരികയാണ്. ഒക്ടോബര് മൂന്നിനാണ് പുനഃസംപ്രേഷണം.